దేవయాని ఖోబ్రగడే

దేవయాని ఖోబ్రగడే ఇండియన్ ఫారిన్ సర్వీస్ కేడర్‌లో సెంట్రల్ సివిల్ సర్వెంట్. అమెరికాలోని న్యూయార్క్‌లో భారత కాన్సుల్‌లో ఆమె ఉద్యోగంలో చేరినప్పుడు వీసా మోసానికి పాల్పడి వార్తల్లో నిలిచింది. ఆమె ప్రస్తుతం కంబోడియాకు భారత రాయబారిగా నమ్ పెన్లో (Phnom Penh)ని భారత రాయబార కార్యాలయంలో పనిచేస్తున్నది.

2016లో ఆమె ది వైట్‌ సారి (The White Sari) అనే పుస్తకాన్ని ప్రచురించింది.

 బాల్యం, విద్యాభ్యాసం 
దేవయాని ఖోబ్రగడే మహారాష్ట్రలోని తారాపూర్‌లో గడ్చిరోలికి చెందిన బౌద్ధ కుటుంబంలో జన్మించింది. ఆమె తండ్రి, ఉత్తమ్ ఖోబ్రగడే, ఇండియన్ అడ్మినిస్ట్రేటివ్ సర్వీస్‌లో అధికారి. అనేక అవినీతి కుంభకోణాల్లో కూడా ఇతడు చిక్కుకున్నాడు.

ఆమె ముంబైలోని మౌంట్ కార్మెల్ ఉన్నత పాఠశాలలో చదివింది. ఆమె కింగ్ ఎడ్వర్డ్ మెమోరియల్ హాస్పిటల్ అండ్ సేథ్ గోర్ధన్‌దాస్ సుందర్‌దాస్ మెడికల్ కాలేజీ నుండి వైద్యశాస్త్రంలో పట్టా పొందింది.

 కెరీర్ 
దేవయాని ఖోబ్రగడే 1999లో ఇండియన్ ఫారిన్ సర్వీస్‌లో చేరింది. 2012లో, న్యూయార్క్‌లోని కాన్సులేట్ జనరల్ ఆఫ్ ఇండియాలో ఆమె డిసెంబరు 2013 వరకు డిప్యూటీ కాన్సుల్ జనరల్‌గా పనిచేసింది. ఆమె మహిళల వ్యవహారాలతో పాటు రాజకీయ, ఆర్థిక సమస్యలను కూడా నిర్వహించింది. యాక్టింగ్ కాన్సుల్ జనరల్‌గా, ఆమె ఏప్రిల్ 2013లో న్యూయార్క్‌లోని ఆస్ట్రేలియన్ కాన్సులేట్-జనరల్‌లో మహిళల హక్కులు, భారతదేశంలో జనాభా ప్రభావంపై తన వ్యక్తిగత దృక్పథాన్ని అందించింది.

2014 జనవరి 20న ఆమె డెవలప్‌మెంట్ పార్ట్‌నర్‌షిప్ అడ్మినిస్ట్రేషన్ (DPA) డైరెక్టర్‌గా న్యూ ఢిల్లీకి పోస్ట్ చేయబడింది, ఇది 2013లో విదేశీ వ్యవహారాల మంత్రిత్వ శాఖలో భారతదేశం విదేశీ ప్రాజెక్టులను నిర్వహించడానికి ఏర్పాటు చేయబడింది. డిసెంబరు 2014లో విదేశాంగ మంత్రిత్వ శాఖ ఆమెను ఈ పదవి నుండి తొలగించి, "నిర్బంధ నిరీక్షణ"లో ఉంచింది. జూలై 2015లో ఆమె విదేశాంగ మంత్రిత్వ శాఖలో డైరెక్టర్‌గా తిరిగి నియమించబడింది, అయితే, ఈసారి రాష్ట్ర ప్రభుత్వాల విభాగంలో. పెట్టుబడులు, సంస్కృతి, పర్యాటకం, గల్ఫ్ దేశాలలో ఉన్న ప్రవాసుల శ్రేయస్సు వంటి రంగాలలో విదేశాలలో దాని ప్రయోజనాలను ప్రోత్సహించాలనే లక్ష్యంతో ఆమె కేరళతో కలిసి పనిచేయడానికి ఎంచుకుంది.

ఆమె 2012లో చెవెనింగ్ రోల్స్ రాయిస్ స్కాలర్‌షిప్‌కు ఎంపిక చేయబడింది.

ఆమె 2020 అక్టోబరు 2న కంబోడియాకు రాయబారిగా నియమించబడింది.

 వ్యక్తిగత జీవితం 
దేవయాని ఖోబ్రగడే ఇటలీలోని రోమ్‌లో లూయిస్ విశ్వవిద్యాలయంలో పరిశోధనా ప్రొఫెసర్ అయిన ఆకాష్ సింగ్ రాథోడ్ అనే అమెరికన్ పౌరుడిని వివాహం చేసుకుంది. రాథోడ్ భారతీయ దౌత్యవేత్తను వివాహం చేసుకున్న విదేశీ జాతీయుడు కాబట్టి, భారరతీయ పౌరసత్వం కోసం దరఖాస్తు చేసుకున్నాడు.

ఈ దంపతులకు ఇద్దరు కుమార్తెలు ఉన్నారు. ఆమె తండ్రి ఉత్తమ్ ఇండియన్ అడ్మినిస్ట్రేటివ్ సర్వీస్‌లో అధికారి.

 వివాదాలు 
దేవయాని ఖోబ్రగడే వీసా మోసం సంఘటనతో పాటు, ఆదర్శ్ హౌసింగ్ సొసైటీ స్కామ్‌కు సంబంధించి ఆమె తండ్రి ఉత్తమ్ ఖోబ్రగడేతో ఆమె పేరు ఎక్కువగా వార్తల్లో వినిపించింది.

 మూలాలు 
వర్గం:ఇండియన్ ఫారిన్ సర్వీస్ అధికారులు
వర్గం:కంబోడియాకు భారత రాయబారులు
వర్గం:భారత మహిళా రాయబారులు